Споменик совјетским војницима страдалим у нишком инциденту

Споменик совјетским војницима страдалим у нишком инциденту је новоизграђено спомен обележје са именима погинулих совјетских војника у нишком инциденту 7. новембра 1944 године, изграђен 2015. године испред Логора Црвени крст у Нишу, Спеменик је постављен на месту уклоњене некадашње пирамидалне плоче са уклесаним именима погинулих војника и њиховим посмртним остацима, након Титовог сукоба са Информбироом. Догађаји који су претходили спомен обележју Повод за изградњу споменика био је Нишки инцидент — оружани сукоб између савезничких снага, Црвене армије и америчке авијације. Инцидент се догодио 7. новембра 1944. године, убрзо по ослобођању Ниша, у коме су биле смештене снаге Црвене армије и Народноослободилачке војске Југославије. Тога дана изненада је авијација САД напала град Ниш, а потом и колону возила Црвене армије која се кретала друмом Ниш — Алексинац. Званична верзија америчких војних власти је да је дошло до грешке и пријатељске ватре. Последице овог напада су неколико десетина мртвих и рањених међу војницима, али и међу цивилима. Материјална штета је такође била значајна. Убрзо је настала ваздушна борба у којој су оборена три америчка и три совјетска авиона. Списак погинулих војника Црвене армије 7. новембра 1944. на путу од Ниша до Алексинца. Официри КОТОВ ГРИГОРИЈ ПЕТРОВИЧ — Генерал-лајтнант, рођ. 1902. у Разанску НАЗДАРОВ АЛЕКСЕЈ МИХАИЛОВИЧ — Гардијски поручник, рођ. 1919. у Влкому НАУМОВ ГРИГОРИЈ НИКОЛАЈЕВИЧ — Гардијски мајор, рођ. 1898. у Уроженецу код Санкт Петерсбурга Подофицири КОВАЛЕНКО СЕМЕНА ПИМЕНОВИЧ — Водник, рођ. 1901. у Алтабскипу КОЗЛОВ МИХАИЛ ИВАНОВИЧ — Водник-шофер, рођ. 1922. у Вологодскасу ЛАЗУТКИН СЕРГЕЈ ИВАНОВИЧОСТАПЕНКО НИКОЛАЈ ИВАНОВИЧ — Старији водник, рођ. 1921. у Сумскаји ПОМЕЛЈУК РОМАНА ПАНТЕЛЕВИЧ — Водник, рођ. 1911. у Виницкасу ФИЛАТОВ КОРНЕЈ УЛЈАНОВИЧ — Старији водник, рођ. 1898. у Смоленску ЧЕРНЕНКИЈ ФЕДОТ ФЕДОРОВИЧ — Млађи водник, рођ. 1922. у Свекаји Прво спомен обележје Тела погинулих совјетских пилота у нишком инциденту у пратњи војника из 13. корпуса НОВЈ на свечаном чину сахране положена су у заједничку гробницу удаљену око 90 метара од главног улаза у некадашњи нацистички концентрациони логор на Црвеном Крсту, поред жичане ограде, која је делила логорску улазну стазу и суседну коњичку касарну „Стеван Синђелић”. Ова локација је изабрана зато што су совјетски пилоти, по осолобођењу Ниша 14. октобра 1944. (због близине нишког аеродрома) били смештени у просторијама бившег логора на Црвеном крсту. На гробном месту био је постављен споменик у виду пирамидалне плоче на којој је био уклесан текст следеће садржине: 1922 — 1944 ЛЕТЧИКИ — ИСТРЕБИТЕЛИ Л-Т КРИВОНОГИХ — МЛ ЛТ ШИПУЛЈА ДМИТИЈ — ВИКТОР ПЕТРОВИЧ — МИТРОФАНОВИЧ ПОГИБЛИ В ВОЗДУШНОМ БОЈУ ЗА НАШУ ВЕЛИКУ РОДИНУ 7.11.1944. Уклањање спомен обележја Споменик погинулих совјетских пилота дуго време су обилазили грађани и сељаци Ниша и околине, полажући цвеће и венце, све до: Почело се са уклањањем Стаљинових, Молотовљевих портрета и портрета истакнутих ратних генерала и маршала, а наставило се са уклањањем споменике и спомен-обележја палим црвеноармејцима. Тако се на удару нашло и спомен обележје погинулим Совјетима у нишком инциденту. Иницијатива за изградњу новог спомен обележја Идеја да се нишки инцидент, достојно обележи једним пригодним спомеником, потекла је од историјског одељења Народног музеја у Нишу, поводом 70-те годишњице овог историјског догађаја. Историчари овог одељења до архивског материјала о првобитним гробним местима сахрањених совјетских пилота 7. новембра 1944. године дошли су након сређивања документације концентрационог логора на Црвеном крсту у Нишу. Мали број нишлија знао је да су погинули совјетски ваздухопловци сахрањени на улазу у сам логорски комплекс, и да су им Нишлије гробове одржавали све до почетка сукоба са Информбироом, када су они уклоњени и премештени у Јагодину. Како би се шира руска јавност подробније упознала са овим догађајем историчари Народног музеја Небојша Озимић и Александар Динчић, у склопу своје свакодневне едукативне активности упознавали су људе са историјским дешавањима у прошлости, везеаним за нишки инцидент 1944. Након једног од предавања ових историчара, Српско-руски хуманитарни центар у Нишу изразио је жељу да се на истом месту (где су сахрањени совјетски пилоти) подигне споменик на којем ће бити исписана имена погинулих совјетских војника, и тако обнови спомен обележје посвећено свим жртвама нишког инцидента. Редослед активности Дана 14. октобра 2014. године, испред логорског комплекса Црвени Крст прво је положен камен-темељац за споменик посвећен погинулим војницима у нишком инциденту, са циљем да свечано буде откривен зна 70-ту годишњицу од победе над фашизмом и нацизмом у Европи. На позлаћеној спомен плочи, исписане су следеће речи: Новоизграђени споменик је свечано откривен 9. маја 2015. године, на Дан победе над фашизмом. Изглед споменика Споменик тежак 38 тона направљен је од црвеног гранита. У облику је звонаре са месинганим звоном на врху и постаментом на коме је рељефна плоча са именима погинулих совјетских војника. Референце Литература Душко Грбовић, У данима ослобођења: О спомен-костурници бораца Црвене армије, Лист „Нови пут” од 16. октобра 2013. године. Спољашње везе Нишки инцидент / Нишскии инцидент Архивирано на веб-сајту Wayback Machine (19. октобар 2018) — www.academia.edu (језик: српски), (језик: руски)